Verdagtes steeds soek wat gesin martel tydens plaasaanvalDie polisie in KwaZulu-Natal sê hulle soek steeds na vyf mans wat glo ŉ gesin op ŉ plaas naby Cramond oorval, beroof en met kookwater gemartel het. ŉ Polisiewoordvoerder, lt. Joey Jeevan, sê ŉ reuse soektog is gelas en dat hulle ‘n goeie span speurders het wat aan die saak werk. Die gesin – ŉ oupa, ouma, ma, pa en kind – is Sondagaand aangeval nadat een van hulle gesien het hoe die mans op die plaas aankom. Toe hy die deur oopmaak om ondersoek in te stel het twee gewapende mans hom oorval en die huis binnegegaan. Die drie ander gewapende mans het ook die huis binnegegaan en kontant, die sleutel se kluis en vuurwapens geëis. Jeevan sê een van die mans het water gekook en dit op die gesin uitgegooi, insluitend ŉ 2-jarige kind. Die verdagtes het juweliersware, ŉ 9mm pistool en ŉ groot bedrag kontant gesteel. Hulle het van die toneel gevlug in ŉ goue Toyota Run X met vervalste GP-nommerplate.